31.1.2023
ET
Euroopa Liidu Teataja
L 28/27
3.
Liikmesriigid esitavad komisjonile oma seinnoodalaevade kohta varasemad peibutuspüügivahendeid käsitlevad andmed 30. juuniks 2023.
Kui liikmesriik ei esita nimetatud kuupäevaks kõnealuseid andmeid, ei või tema lipu all sõitvad kalalaevad kasutada peibutuspüügivahendeid seni, kuni komisjon on need andmed nimetatud liikmesriigilt saanud, et edastada need ICCATile.
4. jagu C C AM LR i ko n ve n t s i o o n i a la
Artikkel 27 Kihvkalade uurimuslik püük Liikmesriigid võivad 2023. aastal osaleda kihvkalade (Dissostichus spp.) õngejadaga uurimuslikus püügis FAO alapiirkondades 88.1 ja 88.2 ning FAO rajoonides 58.4.1, 58.4.2 ja 58.4.3.a väljaspool riikliku jurisdiktsiooni all olevaid piirkondi.
Sellises püügis osaleda kavatsev liikmesriik teavitab sellest CCAMLRi sekretariaati kooskõlas määruse (EÜ) nr 601/2004 artiklitega 7 ja 7a hiljemalt 1. juunil 2023.
Artikkel 28 Kihvkalade uurimusliku püügi piirangud 1.
Kihvkalade püük on 2022.–2023. aasta püügihooajal piiratud VII lisa tabelis A sätestatud liikmesriikidega, alapiirkondadega ja kalalaevade arvuga ning kohaldatakse nimetatud lisa tabelis B sätestatud lubatud kogupüüki ja kaaspüügi piirnorme. 2.
Hailiikide sihtpüük muudel eesmärkidel kui teadusuuringud on keelatud.
Kihvkalade püügil juhusliku kaaspüügina püütud haid, eriti noorkalad ja marja heitmiseks valmis emaskalad, lastakse elusana vette tagasi. 3.
Kui see on kohaldatav, siis kalapüük mis tahes väikeses uurimisjaotises (SSRU) lõpeb niipea, kui deklareeritud saak ulatub kindlaksmääratud lubatud kogupüügini, ning asjaomases uurimisalas keelatakse püük püügihooaja lõpuni. 4.
Kala püütakse võimalikult suures geograafilises ja batümeetrilises ulatuses, et saada püügivõime kindlaksmääramiseks vajalikku teavet ning vältida saagi ja püügikoormuse liiga suurt koondumist.
Kuid kui FAO alapiirkondades 48.6 ja 88.1 ning rajoonis 58.4.3.a on püük artikli 26 kohaselt lubatud, siis on see keelatud 550 meetri sügavusjoonest kõrgemal.
Artikkel 29 Tavalise hiilgevähi püük 2022.–2023. aasta püügihooajal 1.
CCAMLRi konventsiooni alal 2022.–2023. aasta püügihooajal tavalist hiilgevähki (Euphausia superba) püüda kavatsevad liikmesriigid teavitavad komisjoni sellest hiljemalt 1. mail 2023, kasutades käesoleva määruse VII lisa liite B osas esitatud vormi.
Liikmesriikidelt saadud teabe põhjal esitab komisjon teated CCAMLRi sekretariaadile hiljemalt 30. mail 2023. 2.
Käesoleva artikli lõikes 1 osutatud teade sisaldab teavet, mis tuleb määruse (EÜ) nr 601/2004 artikli 3 kohaselt esitada iga sellise kalalaeva kohta, millele antakse tavalise hiilgevähi püügis osalemiseks luba.
3. CCAMLRi konventsiooni alal tavalist hiilgevähki püüda kavatsev liikmesriik teatab oma kavatsusest üksnes nende kalalaevade kohta, millel on selleks luba ja mis teatamise ajal a) sõidab tema lipu all või